Nr. \_\_\_\_\_\_\_\_/\_\_\_\_\_\_\_\_\_\_\_ **APROB,**

**MINISTRUL SĂNĂTĂȚII**

**Prof. Univ. Dr. Alexandru RAFILA**

**Către**

**CABINET MINISTRU**

Vă informăm prin prezenta că, potrivit art. II, alin. (1) al Ordonanței Guvernului României nr. 42/2024 pentru modificarea şi completarea Legii nr. 339/2005 privind regimul juridic al plantelor, substanţelor şi preparatelor stupefiante şi psihotrope, la data de 29.09.2024 intră în vigoare prevederile art. I, pct. 6 al O.G. nr. 42/2024, conform cărora, pentru emiterea autorizațiilor de desfășurare a activității cu plante, substanțe și preparate stupefiante și psihotrope, persoanele juridice vor achita taxe. Taxele sunt prevăzute la art. 541 al Legii nr. 339/2005 privind regimul juridic al plantelor, substanţelor şi preparatelor stupefiante şi psihotrope, cu modificările și completările ulterioare.

Vă supunem aprobării, cu această ocazie, publicarea pe site-ul Ministerului Sănătății, la rubrica „Autorizații-Avize”, un anunț ce cuprinde informații privind contul în care se vor achita taxele prevăzute în Legea nr. 339/2005 precum și o serie de precizări de ordin procedural.

Textul anunțului este anexat prezentei.

Cu deosebită stimă,

|  |  |
| --- | --- |
| Director, |  |
| Farm. Monica NEGOVAN |  |

Întocmit, dr. Andrei BUCȘAN

Anexa la adresa nr. \_\_\_\_\_\_\_\_\_\_\_\_ / \_\_\_\_\_\_\_\_\_\_\_\_\_\_\_\_\_\_\_\_\_\_\_\_

ANUNȚ IMPORTANT:

Vă informăm că, începând cu data de 29.09.2024, intră în vigoare prevederile art. 541 din Legea nr. 339/2005 privind regimul juridic al plantelor, substanţelor şi preparatelor stupefiante şi psihotrope, cu modificările și completările ulterioare, cu privire la achitarea de taxe pentru emiterea autorizațiilor pentru desfășurarea de activitae cu plante, substanțe și preparate stupefiante și psihotrope. Taxele prevăzute de lege sunt următoarele:

|  |  |  |
| --- | --- | --- |
| **Tip autorizație** | **Baza legală de emitere a autorizației (Legea 339/2005)** | **Taxa:** |
| Producerea şi fabricarea substanţelor stupefiante şi psihotrope | Art. 15, alin. (1) | 1000 lei |
| Fabricarea preparatelor stupefiante şi psihotrope | Art. 15, alin. (1) | 1000 lei |
| Depozitarea şi distribuirea plantelor, substanţelor şi, respectiv, a preparatelor stupefiante şi psihotrope | Art. 15, alin. (1) | 1000 lei |
| Cabinete medicale de altă specialitate decât medicina de familie | Art. 15, alin. (1) | 1000 lei |
| Laboratoare ce efectuează, potrivit legii, constatări ori expertize tehnico-ştiinţifice, fizico-chimice, medico-legale sau dispuse de autorităţile judiciare, potrivit legii | Art. 15, alin. (1) | 1000 lei |
| Cercetare medicală ori ştiinţifică, pentru învăţământ sau pentru efectuarea de constatări ori expertize tehnico-ştiinţifice, fizico-chimice, dispuse de autorităţile judiciare | Art. 49, alin. (1) | 500 lei |
| Operaţiunile de export sau de import cu plantele, substanţele şi preparatele prevăzute în tabelele I, II şi III | Art. 20 | 100 lei |
| Aprobarea de distrugere a substanţelor şi preparatelor stupefiante şi psihotrope | Art. 48, alin. (1) | 100 lei |
| Modificări aduse autorizaţiilor prevăzute la art. 15 alin. (1) şi art. 48 alin. (1) |  | 100 lei |

Taxele se vor achita potrivit informațiilor de mai jos :

Contul bancar: **RO96TREZ70020160103XXXXX**

Trezoreria: **A.T.C.P. Mun. București** (Activitatea de Trezorerie și Contabilitate Publică a Municipiului București)

C.I.F. (cod de identificare fiscală): **4266456**

**De asemenea, vă informăm că toate documentele atașate cererilor de emitere a autorizațiilor de desfășurare a activităților cu plante, substanțe și preparate stupefiante și psihotrope trebuie certificate „CONFORM CU ORIGINALUL” prin semnătura reprezentantului legal, pe fiecare pagină.**